Richard Thaler

Richard H. Thaler (uttales /θeɪlər/; født 12. september 1945 i East Orange i New Jersey) er en amerikansk økonom. Han er professor i atferdsøkonomi ved University of Chicago.

Han er kanskje best kjent som en sin forskning på atferdsøkonomi innen finans, og for sitt samarbeid med psykologen Daniel Kahneman. I 2017 ble han tildelt Nobels minnepris i økonomisk vitenskap.  Den Kungliga Vetenskapsakademien begrunnet tildelingen med  at hans bidrag har bygget en bro mellom den økonomiske og psykologiske analyser av individers beslutninger. Hans empiriske funn og teoretisk innsikt har vært medvirkende i å skape den nye og raskt voksende feltet av atferdsøkonomi. Han har utviklet teorien kalt «mental bokføring», som forklarer hvordan mennesker forenkler finansielle beslutninger gjennom å skape separate kontoer i sin bevissthet.

Bøker 
Thaler har skrevet en rekke bøker beregnet på et bredt publikum om hvordan psykologi innvirker på finansielle beslutninger. Blant disse er Quasi-rational Economics og The Winner's Curse, hvorav sistnevne er en bokversjon av Thalers spalte i tidsskriftet Journal of Economic Perspectives kalt anomali. Et av hans hovedperspektiv er at menneskesynet som dominerer i økonomifaget er mangelfullt. Dette fordi modellene forutsetter at individer handler superrasjonelt, følelsesløst og uhindret av manglende selvkontroll over egne beslutninger.

Sammen med Harvard-juristen Cass Sunstein utgav Thaler i 2008 bestselgeren Nudge: Improving Decisions About Health, Wealth, and Happiness. I boka beskriver han hvordan kunnskap om psykologi og atferdsøkonomi kan brukes til å fremme mer fornuftige beslutninger. Ved å gjenkjenne hvilke tankefeil som mennesker er systematisk tilbøyelige til å gjøre, kan ugunstige beslutninger avverges ved å tilby beslutningstaker valgmuligheter som gjør det lett å velge det mest fornuftige alternativ. Thaler og Sunstein foreslår faguttrykket «choice architecture» om strategien med å presentere handlingsalternativer på en slik måte at de gir størst sannsynlighet for at beslutningstakerne faktisk velger handlingsalternativet de selv i ettertid vil synes er mest rasjonelt. Boka Nudge: Improving Decisions About Health, Wealth, and Happiness har et rikt utvalg av eksempler fra personlig økonomi, helse, boliglån og miljøvern. 

I 2015 utgav Thaler en bok om hvordan fagfeltet atferdsøkonomi har utviklet seg siden 1970-årene, kalt Misbehaving: The Making of Behavioral Economics. 

Ingen av Thalers bøker er oversatt til norsk (pr oktober 2017).

Referanser 

Nobelprisvinnere fra USA
Atferdsøkonomer
Sveriges Riksbanks pris i økonomisk vitenskap til minne om Alfred Nobel